MOTIVATIA LEGALA PENTRU CARE MEDICII DE FAMILIE NU TREBUIE SA PLATEASCA IMPOZIT PE CLADIRILE CU DESTINATIE DE CABINETE MEDICALE, INDIFERENT DE FORMA IN CARE ESTE DETINUTA
OUG 124/1998, republicata in M.Of. nr. 568/01.08.2002
“Art. 1. - (1) Cabinetul medical este unitatea cu sau fără personalitate juridică, furnizoare de servicii publice, de stat sau private, de asistenţă medicală umană preventivă, curativă, de recuperare şi de urgenţă.” 

Nu poti fi asimilat unei “persoane juridice” fara sa fii inregistrat ca atare la judecatorie!!

CODUL FISCAL

„Scutiri

Art. 250. - (1) Cladirile pentru care nu se datoreaza impozit, prin efectul legii, sunt, dupa cum urmeaza: 

1. cladirile proprietate a statului, a unitatilor administrativ-teritoriale sau a oricaror institutii publice, cu exceptia incaperilor care sunt folosite pentru activitati economice; 

5. cladirile unitatilor sanitare publice, cu exceptia incaperilor care sunt folosite pentru activitati economice; “

Conform prevederilor OUG 124/1998, republicata, cabinetul este o unitate fara personalitate juridical, atita timp cit nu este inregistrat la judecatorie; cabinetul este unitate publica si ofera servicii publice, care sunt sanitare/medicale si nu economice, conform altor prevederi din Codul fiscal si anume:

„Definirea veniturilor din activitati independente

Art. 46. - (1) Veniturile din activitati independente cuprind veniturile comerciale, veniturile din profesii libere si veniturile din drepturi de proprietate intelectuala, realizate in mod individual si/sau intr-o forma de asociere, inclusiv din activitati adiacente. 

(2) Sunt considerate venituri comerciale veniturile din fapte de comert ale contribuabililor, din prestari de servicii, altele decat cele prevazute la alin. (3), precum si din practicarea unei meserii. 

(3) Constituie venituri din profesii libere veniturile obtinute din exercitarea profesiilor medicale, de avocat, notar, auditor financiar, consultant fiscal, expert contabil, contabil autorizat, consultant de plasament in valori mobiliare, arhitect sau a altor profesii reglementate, desfasurate in mod independent, in conditiile legii. “

Prin urmare, nu pot fi considerate venituri economice, veniturile realizate de medici, pentru ca, serviciile medicale nu sunt incadrate in aceasta categorie, conform prevederilor Codului fiscal, si sunt desfasurate in mod independent, in conditiile prevazute de OUG nr. 124/1998, republicata.
Pentru a asimila o unitate ca avind “personalitate juridica”, este de datoria celor care fac aceasta afirmatie sa faca dovada acestui fapt!

